
IANUARIE 31, 2024 DE DANIELVLA 


În stil ecumenist, pr. prof. Viorel Ioniţă încearcă să 
adoarmă conștiințele credincioșilor explicând ce 
înseamnă săptămâna de rugăciune comună 


„Părintele prof. Viorel Ioniță a făcut parte din delegația Bisericii Ortodoxe Române la Sinodul din 
Creta (2016), fiind prezent, de asemenea, la procesul de pregătire a acestei întruniri panortodoxe.” 


Întrucât articolul de pe basilica.ro este mai lung (îl redau mai jos) scriu aici la început concluzia celor 
expuse de pr.prof. Viorel Ioniță. 


După ce ne face o cronologie începând din secolul XIX a acestei aşa-numite „Săptămâni de rugăciune 
comună” şi ne spune şi când au aderat ortodocşii la aceasta, profesorul Ioniță încearcă să ne ameţească 
cu câteva explicaţii puerile spre finalul textului preluat mai jos. 


Așadar ne spune că organismul care supervizează rugăciunile pentru „unitatea creştinilor” este 
„Consiliul Ecumenic al Bisericilor” (CEB). 


Se pare că discuţiile despre participarea la rugăciunile comune din ianuarie au început în 3-14 decembrie 
1998, la Harare, Zimbabwe într-o comisie special creată la a 8-a Adunare Generală a CEB. Recomandările 
acestei comisii au fost aprobate de CEB în anul 2003 şi se pare că de atunci „reprezentanții ortodocşi 
participă activ la momentele de rugăciune organizate potrivit tradiției ortodoxe”. 


In principal, profesorul Ioniță ne spune că ortodocşii când participă la întâlnirile organizate în bisericile 
(clădirile) celorlalte culte, participă în mod „pasiv”, adică vrea să ne spună că totuși nu se roagă 
împreună cu eterodocşii. 


lar când evenimentul este organizat ortodocşi (a se vedea AICI) 
(https://danielvla.wordpress.com/2024/01/26/tradatorul-varlaam-ploiesteanul-a-fost-prezent-la-ultima- 


zi-de-rugaciune-comuna-ecumenista-intrand-pe-ascuns-si-ramanand-ascuns-in-biserica-manastirea- 
casin-de-fri/), ne spune că slujba este ordoxă și eterodocşii doar „sunt prezenţi”, doar asistă. 


Dar noi vedem (în linkul de mai sus, cu albastru) că spre exemplu, episcopul vicar patriarhal Varlaam 
Ploieşteanul stă umăr la umăr cu ereticii condamnaţi de Sfintele Sinoade, deci NU putema spune că nu 
se roagă împreună. De altfel denumirile de „octava de rugăciune comună”, „săptămâna de rugăciune 
pentru unitatea creștinilor”, „rugăciune comună”, „meditaţie interconfesională” etc arată clar elementul 
definitoriu — comuniunea în rugăciune. 


Altfel de ce se mai întâlnesc între ei? Ar fi putut stat fiecare cult la el acasă. 
Şi noi ştim că rugăciunea comună cu ereticii este interzisă de o mulțime de canoane. 


Apoi, însăși afișarea cu ereticii este o recunoaştere a lor, îmbrăţișările, săruturile „frăţești”, numirea după 
titulaturile lor (episcop, presfinţit, sanctitate etc) reprezintă ecumenism, recunoașterea tainelor ereticilor 
și implicit a unui grad mai mic sau mai mare de bisericitate. 


Ne mai spune prof. Ioniță, că în cadrul acestor întâlniri, ortodocşii nu participă decit la rugăciune 
confesională, nu interconfesională. Adică slujba (vecernia respectivă) s-ar face doar în cadrul confesional 
ortodox, fără implicarea de slujire a ereticilor. 


Dar rugăciune comună este evidentă oricum! 


A se vedea articolul din 2018: VIDEO: Minciuno-episcopul și trădătorul Varlaam Ploieșteanul girează 


e pe 


„celebrarea liturgică” papistașă la „catedrala Sfântul Iosif” din București, deschizând săptămâna de 


rugăciune comună (https://danielvla.wordpress.com/2018/01/20/video-minciuno-episcopul-si- 


tradatorul-varlaam-ploiesteanul-gireaza-celebrarea-liturgica-papistasa-la-catedrala-sfantul-iosif-din- 
bucuresti-deschizand-saptamana-d/) 


„Cuvântarea trădătorului Varlaam, care transmite şi mesajul pseudo-patriarhului Daniel. Ii 

numeşte pe toți „preasfințiți”, „înalt presfițit mitropolit” (pe loan Robu), aşadar e evident că 
recunoaşte tainele ereticilor! 


Iată și filmarea întregii slujbe papistaşe. Urmăriţi manifestările lui Varlaam Ploieşteanul pentru a 
vedea din gesturi (se închină la rugăciunile papistaşe, se înclină când este tămâiat) că se roagă în 


mod evident cu toți ereticii de acolo” 


A se vedea chiar şi numai la minutul 1:50, când Varlaam se închină către altarul papistaş. 


Catedrala Sf. losif, 18.01.2018: Rugăciune pentru unitatea creștinilor 


Articolul de pe basilica.ro (https://basilica.ro/sa-intelegem-saptamana-de-rugaciune-pentru-unitatea- 
crestinilor-cu-pr-viorel-ionita/): 


Să înțelegem Săptămâna de rugăciune pentru unitatea creștinilor, cu 
Pr. Viorel loniţă 


Ca răspuns la îngrijorările unor cititori, în Săptămâna de rugăciune pentru unitatea creștinilor, 
Agenţia de știri Basilica vine cu o scurtă trecere în revistă a istoricului acestei practici şi a normelor pe 
care le respectă la aceste întruniri reprezentanţii ortodocși. 


Preotul Viorel Ioniţă, consilier patriarhal onorific și profesor de 
teologie cu o vastă experienţă misionară, ecumenică şi academică, a 
explicat pentru Basilica.ro faptul că practica săptămânii/octavei de 
rugăciune pentru unitatea creștinilor își are rădăcinile în prima 
jumătate a secolului 19. 


Începuturi, în zona catolică 


„Amintim propunerea făcută de Ignatius Spencer, fost preot anglican convertit la catolicism care preciza, 
printr-o scrisoare adresată unui prieten în luna noiembrie 1838, că a propus preoţilor cunoscuţi de el să 
se roage într-o anumită zi pentru convertirea Angliei la credinţa catolică. Apoi, în anul 1857, preotul 
anglican Frederick George Lee a înființat, împreună cu romano-catolicii Ambrose Phillips de Lisle și 
A.W. Pugin, Asociaţia pentru Promovarea Unităţii Creștinismului cu scopul de a practica «rugăciunea 
pentru unirea creştinilor anglicani cu cei catolici şi cu cei ortodocși»”. 


Insă, în anul 1864, participarea catolicilor ca membri în această asociaţie a fost interzisă de conducerea 
Bisericii Romano-Catolice. 


„Practica săptămânii/octavei de rugăciune pentru unitatea creștinilor a fost însă lansată definitiv în anul 
1908 de preoţii anglicani Paul Wattson și Jones Spencer, care au propus ca unitatea creștinilor să se facă 
în jurul tronului papal de la Roma”. 


„Această perioadă era propusă să înceapă în ziua de 18 ianuarie, sărbătorirea scaunului Sfântului Petru 
la Roma, și 25 ianuarie, comemorarea convertirii Sfântului Apostol Pavel, deci între două aniversări 
simbolice, prima pentru tradiția romano-catolică, iar a doua pentru tradiţia protestantă. De aceea 
perioada de rugăciune pentru unitatea creştinilor este uneori numită octavă, respectiv perioadă de opt 
zile”, a detaliat Pr. Viorel Ioniță. 


Propunerea, a evocat părintele profesor, a fost sprijinită de conducerea Bisericii Romano-Catolice, dar nu 
a fost acceptată de bisericile ne-catolice decât după anul 1935, când, prin contribuţia preotului catolic de 
la Lyon, Paul Couturier (1881-1953), a fost destinată unităţii tuturor creştinilor și s-a practicat până 
astăzi. 


Depășirea sferei catolice 


In 1935, Paul Couturier a numit octava „Săptămâna universală de rugăciune pentru unitatea creștină”, 
cu precizarea că această rugăciune nu este pentru întoarcerea la scaunul roman, ci pentru „Unitatea pe 
care Hristos o vrea, cum o vrea El şi când o vrea”. 


„Prin această schimbare, practica rugăciunii pentru unirea creştinilor a fost acceptată tot mai mult de creştinii 
de altă tradiție decât cea catolică”, a subliniat părintele Ioniță. 


În anul 1959, papa Ioan al XXIII-lea a aprobat această octavă printr-o scrisoare apostolică. Ulterior, în 
documentul despre ecumenism (Unitatis Redintegratio) aprobat de Conciliul Vatican II în ziua de 21 
noiembrie 1964, rugăciunea pentru unitatea creştinilor este considerată „sufletul întregii Mişcări 
Ecumenice”. 


De partea sa, Consiliul Ecumenic al Bisericilor (CEB) a susținut răspândirea ținerii Săptămânii de 
rugăciune pentru unitatea creștinilor încă de la înființarea sa oficială în vara anului 1948 la Amsterdam, 
Olanda. 


„După dezvoltarea relaţiilor dintre CEB şi Biserica Romei, prin Consiliul Pontifical pentru Promovarea 
Unităţii Creştinilor (CPPUC), în anul 1966, aceşti doi parteneri de dialog au decis să coordoneze 
împreună elaborarea materialului anual pentru programul acestei săptămâni”, a mai spus preotul Viorel 
Ioniță. 


„Este astfel aleasă câte o țară, mai ales dintre cele care au o structură de cooperare ecumenică, cum este 
AIDRom din România, iar organizația respectivă este delegată să elaboreze materialul pentru programul 
Săptămânii pentru unitatea creștinilor cu câțiva ani înainte. Un grup comun de lucru între CEB şi 
CPPUC verifică acel material, care este trimis din timp, de către CEB bisericilor sale membre, iar de 
CPPUC Conferințelor Episcopilor Catolici din toate țările”. 


Când s-au alăturat ortodocșii? 


Bisericile Ortodoxe din întreaga lume au fost invitate să participe la programul acestei săptămâni de 
rugăciune de către CEB. 


„Apoi, cum reprezentanţii Bisericilor Ortodoxe membre ale acestei organizații mondiale s-au confruntat 
cu problema participării la programul de rugăciune de la întrunirile ecumenice, participarea ortodocșilor 
la programul Săptămânii de rugăciune pentru unitatea creştinilor a fost discutată implicit în cadrul 
lucrărilor Comisiei Speciale pentru participarea ortodocșilor în cadrul CEB”. 


Comisia a fost înființată pe baza unei decizii luate la cea de a 8-a Adunare Generală a CEB (3-14 
decembrie 1998, Harare, Zimbabwe), pornind de la recomandarea unei consultaţii a ortodocşilor, 
desfăşurată la Tesalonic în primăvara aceluiași an. Comisia Specială a fost constituită din 60 de membrii, 
jumătate reprezentând Bisericile Ortodoxe, iar cealaltă jumătate celelalte tradiții creştine din cadrul CEB. 


„Această comisie a identificat cinci teme asupra cărora ortodocşii solicitau clarificări, iar cea de a treia temă din 
această liste era Rugăciunea comună practicată până atunci la întrunirile ecumenice”. 


L] x 


În ce condiţii participă ortodocșii la rugăciunea comună? 


„Comisia Specială a constatat că rugăciunea din acel context era confesională, respectiv organizată după 
tradiția specifică unei Biserici, sau interconfesională (paragraf 42), numită de unii rugăciune ecumenică, 
dar această rugăciune nu aparţine unei anumite tradiţii confesionale. În acest sens, ortodocşii nu puteau 
participa activ decât la rugăciunea confesională”, a evidenţiat părintele profesor. 


„Rugăciunea comună are în mod obligatoriu un caracter confesional, aparţinând unei tradiţii bisericeşti 
anume, pe când rugăciunea interconfesională sau ecumenică nu poate fi acceptată căci nu există o 
tradiţie bisericească sau o biserică ecumenică”. 


„Potrivit acestor recomandări ale Comisiei Speciale amintite, recomandări care au fost adoptate de către 
Comitetul Central al CEB în anul 2003, la întrunirile organizate de CEB, reprezentanții ortodocşi participă 
activ la momentele de rugăciune organizate potrivit tradiției ortodoxe”, a subliniat Consilierul patriarhal 
Onorific. 


În fond, a continuat el, această soluţie a fost adoptată și de Biserica Ortodoxă Română în legătură cu 
participarea la programul Săptămânii de rugăciune pentru unitatea creștinilor. 


Cum au loc rugăciunile comune? 


„Când vine rândul ortodocşilor, se organizează o slujbă ortodoxă într-o Biserică Ortodoxă şi săvârşită de 
clerici ortodocşi, iar la această slujbă pot fi prezenţi unii reprezentanţi ai altor tradiţii creștine din 
România”. 


„Când unul din momentele de rugăciune din programul acestei săptămâni sau octave este organizat de 
alte biserici din România, reprezentanţii Bisericii Ortodoxe Române participă pasiv şi eventual adresează 
un cuvânt la sfârșitul acelui moment de rugăciune”. 


„In acest sens Biserica Ortodoxă Română aplică întocmai recomandările luate în cadrul CEB de către 
reprezentanții tuturor comunităților membre în organizaţia de la Geneva, inclusiv de reprezentanții 
celorlalte Biserici Ortodoxe membre ale CEB”, a mai explicat părintele Viorel Ioniță. 


Preotul Viorel loniţă 


Preotul Viorel Ioniță. Foto credit: Basilica.ro 


Preotul Viorel Ioniță, în vârstă de 78 de ani, este originar din Dumbrăviţa, județul Brașov. A urmat 
Seminarul Teologic Ortodox din Cluj, apoi Institutul Teologic de Grad Universitar din Sibiu. 


În perioada 1969-1972, a urmat studii doctorale la Institutul Teologic de Grad Universitar din Bucuresti, 
sub îndrumarea profesorilor Pr. Dr. loan Gh. Coman, Dr. Alexandru Elian şi Pr. Dr. loan Rămureanu, 
mai apoi, studii de specializare la Seminarul Vechi-Catolic și Facultatea de Teologie Evanghelică, 
Universitatea din Bonn, R.F. Germania (1972 -1975) şi studii de specializare la Institutul Ecumenic din 
Bossey, Elvetia (1974). 


În 1978, a obţinut titlul de doctor în teologie, pe baza tezei intitulate „Sinodul al VI-lea Ecumenic si 
însemnătatea sa pentru ecumenismul actual”, iar în 1993 urmează studii de specializare la Selly Oak 
Colleges, Anglia. 


Pe lângă o activitate bogată în mediul didactic şi editorial-publicistic, preotul Viorel Ioniță a deținut 
diverse funcții cu caracter ecumenic și a reprezentat Biserica Ortodoxă Română în dialogul cu celelalte 
confesiuni creştine. 


Părintele prof. Viorel Ioniță a făcut parte din delegaţia Bisericii Ortodoxe Române la Sinodul din Creta 
(2016), fiind prezent, de asemenea, la procesul de pregătire a acestei întruniri panortodoxe. 


Pentru întreaga activitate teologică și misionară, dar şi pentru reprezentarea Bisericii Ortodoxe Române 
în plan internaţional, părintele Ioniță a primit numeroase distincții. 


În anul 2006, Institutul Ecumenic de la Mănăstirea Niederaltaich (Germania) i-a decernat Premiul „Abt- 
Emmanuel-Heufelder”. În anul 2016, Patriarhul României i-a oferit părintelui profesor Viorel Ioniță 
„Crucea Patriarhală”, cea mai înaltă distincţie a Bisericii Ortodoxe Române. 

Acest articol a fost publicat în Ajutor pentru români, Antiecumenism, Antimasonerie Împotriva 
ereticilor, Blasfemie, Dușmanii României, epoca antihristica, Erezii, Noua Ordine Mondială, Ortodoxie 
tradare. Pune un semn de carte cu legătura permanentă. 


Tema: Misty Lake de WordPress.com. 


